มีอะไรกับแฟนเมื่อวันที่6 ธ.ค(ป้องกัน ถุงยางไม่รั้วไม่ขาด ดึงออกมาปล่อยข้างนอกทั้งที่ใส่ถุงยางอยู่) ประจำเดือนครั้งที่เเล้วมา26ธ.ค เดือนนี้ประจำเดือนพึ่งมาวันนี้(30ธ.ค) แต่เลือดมีสีค่อนข้างจาง ออกชมพูๆเมื่อยู่บนผ้าอนามัย แต่มาเยอะปกติ ไม่ได้มานิดเดียว ปวดท้องน้อยตรงกลาง เลือดที่ออกมาคือเลือดประจำเดือนใช่ไหมคะ ไม่ใช่เลือดล้างหน้าเด็กถูกไหม แล้วแบบนี้มัโอกาสที่จะท้องไหมคะ รบกวนด้วยค่ะ
สวัสดีค่ะ การมีเพศสัมพันธ์วันที่ 6 ธ.ค. หากได้ใส่ถุงยางอนามัยป้องกัน และใช้การหลั่งนอกร่วมด้วย โอกาสในการตั้งครรภ์นั้นถือว่าน้อยมากและหากประจำเดือนล่าสุดมาวันที่ 26 พ.ย. แล้วในวันที่ 30 ธ.ค. ได้มีเลิอดสีจางออกชมพูออกมา ก็น่าจะเป็นประจำเดือนได้ค่ะ เพราะอยู่ในช่วงวันที่ที่ประจำเดือนควรจะมา และหากหลังจากนี้ ได้มีเลือดออกมานาน 2-7 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นค่ะ ทั้งนี้ เลือดดังกล่าวไม่น่าใช่เลือดล้างหน้าเด็ก เพราะเลือดล้างหน้าเด็กจะเกิดหลังจากที่มีเพศสัมพันธ์ไปแล้วประมาณ 6-12 วัน และเลือดที่ออกจะมีปริมาณเพียงเล็กน้อยและออกเพียง 1-2 วัน